Diari Oficial de la Generalitat Valenciana


Sumari del DOGV 6765, del 02-05-2012 (2012/4103)

RESOLUCIÓ de 25 d'abril de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni pel qual s'establix l'encàrrec de gestió de l'Agència Valenciana de Mobilitat a l'Ajuntament de Xilxes per a l'atorgament d'una nova autorització de taxi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6765

Data del DOGV
:   02-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4103


Data del document
:   25-04-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 d'abril de 2012, de la directora general del Secretariat del Consell i Relacions amb Les Corts, de la Conselleria de Presidència, per la qual es disposa la publicació del conveni pel qual s'establix l'encàrrec de gestió de l'Agència Valenciana de Mobilitat a l'Ajuntament de Xilxes per a l'atorgament d'una nova autorització de taxi. [2012/4103]  
L'Agència Valenciana de Mobilitat i l'Ajuntament de Xilxes han subscrit, després de la tramitació prèvia reglamentària, el 30 de març de 2012, el conveni pel qual s'establix l'encàrrec de gestió a l'Ajuntament de Xilxes per a l'atorgament d'una nova autorització de taxi.  
  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 250/2012, i que figura com a annex d'esta resolució.  
  
  
València, 25 d'abril de 2012.- La directora general del Secretariat del Consell i Relacions amb les Corts: M.ª Teresa Lleó Alonso.  
  
  
Conveni pel qual s'establix l'encàrrec de gestió de l'Agència Valenciana de Mobilitat a l'Ajuntament de Xilxes per a l'atorgament d'una nova autorització de taxi  
  
Xilxes, 30 de març de 2012  
  
Reunits  
D'una part, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda per l'article 15.1.d de l'Acord del Govern Valencià pel qual s'aproven els Estatuts de l'Entitat de Transport Metropolità de València.   
I, de l'altra, Vicente Martínez Mus, alcalde de l'Ajuntament de Xilxes, facultat expressament per a este acte per Acord del Ple de data 23 de febrer de 2012.  
Ambdós parts intervenen en nom i representació de les seues respectives entitats i en exercici de les competències que els estan legalment atribuïdes, es reconeixen mútuament i recíprocament la legitimitat i capacitat suficient per a formalitzar este encàrrec de gestió i a l'efecte   
  
  
Exposen  
I. Que la Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx, en l'article 44, a la Generalitat l'exercici de les competències administratives en relació amb el servici de taxi a través de l'Agència Valenciana de Mobilitat i estes competències poden ser encarregades als ajuntaments en virtut del que establix el punt 5 del mencionat article 44.  
II. Que l'Ajuntament de Xilxes ha manifestat el seu interés a atorgar una nova autorització de taxi, i disposa, a més, dels mitjans materials i humans necessaris per a l'exercici d'estes competències dins del seu terme municipal.  
III. Que per raons d'eficàcia ambdós parts estimen oportú que el procediment per a l'atorgament, si és el cas, d'una nova autorització de taxi s'efectue per l'Ajuntament de Xilxes, per a la qual cosa subscriuen el present conveni d'encàrrec de gestió a l'empara del que preveu l'article 15 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents  
  
Clàusules  
Primera. Objecte del conveni d'encàrrec de gestió  
L'objecte del present conveni és l'encàrrec de gestió de la competència per a l'atorgament d'una autorització de taxi per part de l'Agència Valenciana de Mobilitat a l'Ajuntament de Xilxes.  
  
Segona. Abast de la comanda  
L'encàrrec abasta l'execució de totes les actuacions que calguen per a l'atorgament d'una autorització de taxi residenciada en el municipi de Xilxes.  
Queda fora de l'abast de l'encàrrec de gestió l'emissió de la targeta de transport corresponent associada a l'autorització, la qual serà efectuada per l'Agència Valenciana de Mobilitat, així com la seua gestió ordinària (visats, suspensions, etc.).  
  
Tercera. Mitjans materials i humans  
L'Ajuntament de Xilxes aportarà els mitjans materials i humans necessaris per a l'execució de l'encàrrec de gestió i, igualment, correspondrà a l'òrgan municipal corresponent la resolució dels expedients que es tramiten a l'empara de l'encàrrec.  
  
Quarta. Normativa aplicable per a l'execució de la comanda   
Per al dictat i execució dels actes administratius derivats de la gestió de les competències encarregades, haurà d'aplicar-se la Llei 6/2011, de la Generalitat, de Mobilitat de la Comunitat Valenciana, i la normativa reglamentària d'aplicació.  
  
Quinta. Assessorament tècnic  
En aquells casos en què l'Ajuntament de Xilxes necessite d'assessorament tècnic o jurídic per a l'exercici de les competències encarregades, la Unitat del Taxi de l'Agència Valenciana de Mobilitat donarà el seu suport a les unitats administratives municipals que així li ho requerisquen.  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'adequada execució de l'encàrrec de gestió. En este sentit, esta unitat podrà demanar la informació que necessite per a eixa funció i consultar en qualsevol moment els expedients que tramite l'Ajuntament.  
Per a la interpretació del conveni així com per a la resolució dels possibles conflictes que puguen plantejar-se, es crearà una comissió paritària a l'efecte, que estarà presidida pel director o directora de l'Agència Valenciana de Mobilitat o membre del personal de l'Agència en qui delegue.  
  
Sèptima. Vigència del conveni  
El present conveni se subscriu per un període de dos anys o fins al compliment dels seus fins, si això succeïx abans. No obstant això, podrà ser denunciat per qualsevol de les parts amb un termini de preavís de com a mínim dos mesos.  
  
Octava. Naturalesa i règim jurídic  
El present conveni té naturalesa administrativa i es regirà pels seus propis termes i condicions així com pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Atesa la naturalesa administrativa del present conveni d'encàrrec de gestió l'orde jurisdiccional contenciós administratiu és el competent per a resoldre les qüestions litigioses que puguen suscitar-se entre les parts durant la seua execució.  
  
Deu. Publicació  
El present conveni d'encàrrec de gestió serà objecte de publicació en el Diari Oficial de la Comunitat Valenciana en els termes que preveu la normativa aplicable.  
  
I, en prova de conformitat, ambdós parts subscriuen este encàrrec de gestió per quadruplicat exemplar en el lloc i la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
Per l'Ajuntament de Xilxes: Vicente Martínez Mus.